TARYBOS REGLAMENTAS (EB) Nr. 1446/2007
2007 m. lapkričio 22 d.
dėl Europos bendrijos ir Mozambiko Respublikos žvejybos partnerystės susitarimo sudarymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 300 straipsnio 3 dalies pirma pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę,
kadangi:
(1)
Bendrija ir Mozambiko Respublika vedė derybas ir parafavo Žvejybos partnerystės susitarimą, kuriuo Bendrijos žvejams suteikiamos žvejybos galimybės Mozambiko žvejybos zonoje.
(2)
Bendrija suinteresuota minėto Susitarimo patvirtinimu.
(3)
Turėtų būti nustatytas žvejybos galimybių paskirstymo valstybėms narėms būdas,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos bendrijos ir Mozambiko Respublikos žvejybos partnerystės susitarimas (toliau - Susitarimas) (1).
2 straipsnis
Susitarimo Protokole nustatytos žvejybos galimybės valstybėms narėms paskirstomos taip:
Žvejybos kategorija
Laivo tipas
Valstybė narė
Licencijos
Tunų žvejyba
Gaubiamaisiais tinklais žvejojantys laivai
Ispanija
23
Prancūzija
20
Italija
1
Tunų žvejyba
Ūdomis žvejojantys laivai
Ispanija
23
Prancūzija
11
Portugalija
9
Jungtinė Karalystė
2
Jeigu šių valstybių narių paraiškomis licencijoms gauti nėra išnaudojamos visos Protokole nustatytos žvejybos galimybės, Komisija gali svarstyti bet kurios kitos valstybės narės paraiškas licencijoms gauti.
3 straipsnis
Valstybės narės, kurių laivai žvejoja pagal Susitarimą, Komisijai praneša apie visų Mozambiko žvejybos zonoje sugautų išteklių kiekį pagal 2001 m. kovo 14 d. Komisijos reglamentą (EB) Nr. 500/2001, nustatantį išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės (2).
4 straipsnis
Tarybos pirmininkas įgaliojamas paskirti asmenį (-is), įgaliotą (-us) pasirašyti Bendriją įpareigojantį Susitarimą.
5 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2007 m. lapkričio 22 d.